**MEDIA CONTACT:**

Stefan Kjeldahl Hemmingsen

Garmin Nordic Denmark

Stefan.Hemmingsen@garmin.dk

# Garmin® vinder to DAME Design Awards for Force™ og GPSMAP® 86i

# *Force elmotoren og GPSMAP 86i håndholdt marine-GPS vinder priser på METSTRADE, verdens største B2B-messe for marineudstyr.*

OLATHE, Kan./Nov. XX, 2019/Business Wire – Garmin International, Inc., en del af Garmin Ltd. (NASDAQ:GRMN), verdens førende marineelektronikproducent1, annoncerede i dag, at virksomheden har vundet priser i to kategorier ved DAME Design Awards i 2019, en årlig konkurrence, der fejrer design af marineudstyr. Garmin [**Force elmotor**](https://buy.garmin.com/en-US/US/p/610414) og [**GPSMAP 86i håndholdt marine-GPS**](https://buy.garmin.com/en-US/US/p/662559) med inReach® satellitkommunikation modtog DAME-priser i kategorierne for maskiner, fremdrift, mekaniske og elektriske systemer og fittings samt marineelektronik og marinerelaterede software på METSTRADE-showet i Amsterdam, Holland, d. 19.-21. november.

Årets DAME-priser repræsenterede 118 deltagere fra 27 lande. En jury af branche- og designeksperter samt medierepræsentanter udvalgte 59 "nominerede" produkter blandt deltagerne, før de uddelte priser efter kategori.

”Det er en ære at vinde to af de syv DAME-kategorier, fordi priserne anerkender udstyr, der udmærker sig indenfor design, æstetik, funktionalitet og integration – kvaliteter og standarder, som vi er stolte af at leve op til med ethvert Garmin-produkt,” sagde Dan Bartel, Garmins Vice President of Global Consumer Sales. "Uanset om det er i en ny produktkategori for os som elmotorer eller med en etableret produktserie som GPSMAP, forpligter vi os altid på at levere de mest innovative produkter, der kan bruges på vandet."

Force er 30 procent mere kraftfuld2 end de førende konkurrenter og giver lystfiskere mulighed for at bevæge sig hurtigere, sænke farten let, når de er nødt til at fiske langsomt og sørger for at man står bedre imod vind og strøm. Force er også den mest ydedygtige elmotor, så lystfiskere kan regne med, at de kan være ude hele dagen. Den effektive børsteløse motor kører med enten 36V eller 24V, og når den kører med 24V, leverer Force en fremdrift, der kan sammenlignes med konkurrenternes 36V-motorer. Og takket være den børsteløse motor arbejder Force med næsten uhørlige niveauer af ekkolod- og motorstøj både under og over vandet.

Force er den første elmotor, der har indbygget Garmin CHIRP traditionelt og Ultra High-Definition ClearVü og SideVü-scanningsekkolod. Den kan integreres trådløst med Garmin-kortplottere, og takket være sin indbyggede kurssensor og GPS tilbyder Force en nøjagtig virtuel ankerfunktion, der hjælper lystfiskere med at låse deres båd på deres fiskested hurtigt og præcist. Force kan også styres med den bekvemme trådløse fodpedal, der giver øjeblikkelig kontrol, eller med den inkluderede trådløse fjernbetjening, der har ankerlås, autopilotfunktionalitet og enkelt peg-og-sejl-bevægelsesstyring.

Siden lanceringen i sommer er Force elmotoren også blevet valgt som det bedste sejlsportstilbehør på ICAST-messen i 2019, og derefter udnævnt som den samlede ICAST Best of Show-vinder. Force er tilgængelig nu og fås med et justerbart skaft på enten 50 eller 57 tommer til vejledende udsalgspriser på henholdsvis DKK 31.799 og DKK 33.499.

GPSMAP 86-serien tilbyder Garmin inReach satellitkommunikation og tovejs besked- og sporingsteknologi3, så uanset hvor langt væk fra kysten turen går, er det let at holde kontakten. Ved hjælp af den verdensomspændende dækning af Iridium®-satellitnetværket giver GPSMAP 86i brugere mulighed for at kommunikere med ethvert mobiltelefonnummer, e-mailadresse eller en anden inReach-enhed, mens de bruger GPS til at spore og dele turen. Hvis brugeren aktiverer LiveTrack, kan venner og familie på land følge med og se brugerens placering. I tilfælde af en nødsituation kan sejlere bruge GPSMAP 86i til at udløse en interaktiv SOS for at få hjælp fra et døgnbemandet globalt overvågningscenter. GEOS, der er verdens førende inden for beredskabsløsninger og overvågning, vil alarmere beredskabspersonale og give opdateringer til brugerens nøglekontakter, samtidig med at de fortsætter med at give besked til brugeren, indtil situationen er løst.

Med et 3-tommers farvedisplay, der kan læses i sollys, og et vandafvisende4 design, der kan flyde, kan GPSMAP 86-serienoprette forbindelse trådløst til Garmin-kortplottere og instrumenter om bord for at streame båddata i realtid. De håndholdte marine-GPS’er kan endda fungere som en fjernbetjening til en Garmin-autopilot ombord eller udvalgte FUSION® marinestereoanlæg og -højttalere. Trådløs enhed-til-enhed-forbindelse giver også brugere mulighed for eksternt at forbinde en af GPSMAP 86-seriens håndholdte enheder for at sende og modtage inReach-meddelelser på kortplotteren.

GPSMAP 86-serien af håndholdte marine-GPS’er blev lanceret på dette års Newport Boat Show, hvor den også blev kåret til det bedste nye elektroniske produkt. Serien er nu tilgængelig med vejledende udsalgspriser, der spænder fra DKK 3.299 til DKK 4.999.

Garmin blev for nylig udnævnt til årets producent for femte år i træk af NMEA (National Marine Electronics Association). En pris, der bliver givet til det mest anerkendte marineelektronikfirma for at støtte produkter på området. Garmins portefølje inkluderer nogle af branchens mest sofistikerede kortplottere og touchscreen multifunktionsskærme, ekkolodsteknologi, high-definition radar, autopiloter, søkort i høj opløsning, sejlads-instrumentering, audioudstyr, underholdning og andre produkter og tjenester, der er kendt for innovation, pålidelighed og brugervenlighed. Andre Garmin marinevaremærker inkluderer FUSION Entertainment, Navionics – en førende leverandør af navigationskort – og EmpirBus™.

I årtier har Garmin været banebrydende inden for ny GPS-navigation, trådløse enheder og applikationer, der er designet til folk, som lever en aktiv livsstil. Garmin betjener fem primære markeder, herunder vejnavigation, luftfart, sport, marine og outdoor. Find mere information i Garmins virtuelle presserum på [garmin.com/newsroom](http://www.garmin.com/newsroom), eller følg os på [facebook.com/garmin](http://www.facebook.com/garmin), [instagram.com/garmin](https://www.instagram.com/garmin/?hl=en), [twitter.com/garmin](https://twitter.com/Garmin?ref_src=twsrc%5Egoogle%7Ctwcamp%5Eserp%7Ctwgr%5Eauthor) eller [youtube.com/garmin](http://www.youtube.com/garmin).

1Baseret på salget i 2018.

2I overensstemmelse med kravene fra International Organization for Standardization (ISO) for statisk fremdrift til småfartøjer.

3Satellitabonnement kræves. Nogle steder er brugen af satellitkommunikationsenheder reguleret eller forbudt. Det er brugerens ansvar at kende og følge alle gældende love der, hvor enheden er beregnet til at blive brugt.

4Vurderet ud fra IPX7 standarder.

**Om Garmin International, Inc.:** Garmin International, Inc. er et datterselskab af Garmin Ltd. (Nasdaq: GRMN). Garmin Ltd. er baseret i Schweiz, og dets primære datterselskaber ligger i USA, Taiwan og Storbritannien. Garmin, GPSMAP, inReach, FUSION og Navionics er registrerede varemærker, og Force and EmpirBus er varemærker, der tilhører Garmin Ltd. eller dets datterselskaberne.

Alle andre mærker, produktnavne, firmanavne, varemærker og servicemærker tilhører deres respektive ejere. Alle rettigheder forbeholdes.

**Meddelelse om fremadrettede udsagn:** Denne pressemeddelelse omfatter fremadrettede udsagn, der vedrører Garmin Ltd. og dets forretning. De udsagn er baseret på ledelsens nuværende forventninger. Det kan være, at de fremadrettede begivenheder og forhold, der diskuteres i denne pressemeddelelse, ikke forekommer, og de faktiske resultater kan afvige væsentligt som følge af kendte og ukendte risikofaktorer og usikkerheder, der påvirker Garmin, herunder, men ikke begrænset til, de risikofaktorer, der er anført i årsrapporten om Form 10-K for året, der sluttede d. 29 december 2018, indgivet af Garmin til Securities and Exchange Commission (Kommissionens filnummer 0-31983). En kopi af denne Form 10-K er tilgængelig på <https://www.garmin.com/en-US/company/investors/earnings/>. Ingen fremadrettede udsagn kan garanteres. Fremadrettede udsagn gælder kun fra den dato, hvor de er lavet, og Garmin forpligter sig ikke til offentligt at opdatere eller revidere nogen fremadrettede udsagn, hvad enten det skyldes ny information, fremtidige begivenheder eller andet.

###